แฟรงก์เฟิร์ต

**ฟรังค์ฟวร์ทอัมไมน์** (  ) เรียกแบบกระชับว่า **ฟรังค์ฟวร์ท** หรือที่นิยมเรียกในภาษาอังกฤษว่า **แฟรงก์เฟิร์ต** เป็นเมืองที่ใหญ่ที่สุดของรัฐเฮ็สเซิน ด้วยจำนวนประชากร 773,068 คน (ค.ศ. 2022) จึงเป็นเมืองที่มีประชากรมากที่สุดเป็นอันดับ 5 ในเยอรมนี ตั้งอยู่ริมฝั่งแม่น้ำไมน์ พื้นที่ในเขตเมืองมีประชากรมากกว่า 2.7 ล้านคน เมืองแห่งนี้เป็นศูนย์กลางของเขตมหานครไรน์-ไมน์ซึ่งมีประชากรมากกว่า 5.8 ล้านคน และเป็นเขตมหานครที่ใหญ่เป็นอันดับ 2 ของเยอรมนีรองจากเขตไรน์-รัวร์ และเป็นเขตมหานครที่ใหญ่เป็นอันดับ 4 ตามผลิตภัณฑ์มวลรวมในประเทศ (จีดีพี) ในสหภาพยุโรป (EU) ฟรังค์ฟวร์ทได้รับการยอมรับเป็นหนึ่งใน 4 เมืองหลวงโดยนิตินัยของสหภาพยุโรป (ร่วมกับบรัสเซลส์, นครลักเซมเบิร์ก และสทราซบูร์) และเป็นที่ตั้งของธนาคารกลางยุโรปซึ่งเป็นหนึ่งในสถาบันของสหภาพยุโรป ในขณะที่ย่านธุรกิจใจกลางเมืองอยู่ห่างจากศูนย์กลางทางภูมิศาสตร์ของสหภาพยุโรปที่กัดไฮม์ในอุนเทอร์ฟรังเคิน เช่นเดียวกับฝรั่งเศสและฟรังโกเนีย เมืองฟรังค์ฟวร์ทถูกตั้งชื่อตามชาวแฟรงก์และยังเป็นเมืองที่ให่ที่สุดในบรรดาภูมิภาคที่ใช้ภาษาถิ่นไรน์-ฟรังโกเนีย

แต่เดิมเคยมีสถานะเป็นนครรัฐในนามเสรีนครแฟรงก์เฟิร์ตเป็นเวลากว่าห้าศตวรรษ และเป็นหนึ่งในเมืองที่สำคัญที่สุดของจักรวรรดิโรมันอันศักดิ์สิทธิ์ในฐานะสถานที่จัดพิธีราชาภิเษกของจักรวรรดิ แต่เมืองนี้สูญเสียอำนาจอธิปไตยไปเมื่อจักรวรรดิล่มสลายใน ค.ศ. 1806 แต่ฟื้นคืนมาได้อีกครั้งใน ค.ศ. 1815 และสูญเสียอีกครั้งอย่างสิ้นเชิงใน ค.ศ. 1866 เมื่อถูกผนวกเข้ากับราชอาณาจักรปรัสเซีย และกลายเป็นส่วนหนึ่งของเฮ็สเซินตั้งแต่ ค.ศ. 1945 ฟรังค์ฟวร์ทเป็นเมืองที่มีความหลากหลายทางวัฒนธรรม เชื้อชาติ และศาสนา โดยกว่าครึ่งหนึ่งของประชากรและคนหนุ่มสาวส่วนใหญ่มีภูมิหลังเป็นผู้อพยพ โดยหนึ่งในสี่ของประชากรประกอบด้วยชาวต่างชาติรวมถึงผู้พลัดถิ่นจำนวนมาก ในปี 2015 ฟรังค์ฟวร์ทเป็นที่อยู่อาศัยของบุคคลที่มีมูลค่าทรัพย์สินสุทธิระดับสูงมากจำนวน 1,909 คน ซึ่งถือเป็นจำนวนที่สูงสุดเป็นอันดับ 6 ในบรรดาเมืองทั้งหมด ณ ปี 2023 ฟรังค์ฟวร์ทเป็นเมืองที่มีความมั่งคั่งมากที่สุดเป็นอันดับ 13 ของโลก และเป็นอันดับ 3 ในยุโรป (เป็นรองเพียงลอนดอนและปารีส)

ฟรังค์ฟวร์ทเป็นศูนย์กลางทางการค้า วัฒนธรรม การศึกษา การท่องเที่ยวและการขนส่งระดับโลก และเป็นที่ตั้งของสำนักงานใหญ่ของบริษัทต่าง ๆ ทั้งในระดับโลกและระดับทวีปหลายแห่ง และเนื่องด้วยที่ทำเลที่ตั้งอันเหมาะสมตั้งแต่สมัยประเทศเยอรมนีตะวันตก ทำให้ท่าอากาศยานแฟรงก์เฟิร์ตกลายเป็นท่าอากาศยานที่พลุกพล่านที่สุดของประเทศ และหนึ่งในท่าอากาศยานสำคัญของยุโรปที่พลุกพล่านที่สุดในโลก โดยเป็นท่าอากาศยานที่มีเส้นทางบินตรงจากสายการบินต่าง ๆ มากที่สุดในโลก และเป็นศูนย์กลางทางการบินของลุฟท์ฮันซ่า สายการบินประจำชาติของเยอรมนีซึ่งเป็นสายการบินที่ใหญ่ที่สุดของยุโรป ในขณะที่สถานีรถไฟหลักแฟรงก์เฟิร์ตเป็นสถานีรถไฟที่พลุกพล่านเป็นอันดับสองของเยอรมนี รองจากสถานีรถไฟหลักฮัมบวร์ค ดำเนินการโดยด็อยท์เชอบานซึ่งเป็นบริษัทการขนส่งทางรางที่ใหญ่ที่สุดของโลก และยังเป็นผู้ดูแลเครือข่ายรถไฟที่ใหญ่ที่สุดในยุโรป นอกจากนี้ *Frankfurter Kreuz* ยังถือเป็นทางแยกต่างระดับที่มีการใช้งานมากที่สุดในสหภาพยุโรป

ฟรังค์ฟวร์ทเป็นหนึ่งในศูนย์กลางทางการเงินที่สำคัญของทวีปยุโรป โดยเป็นที่ตั้งของธนาคารกลางยุโรป, ธนาคารสหพันธ์เยอรมนี, ตลาดหลักทรัพย์แฟรงก์เฟิร์ต, ด็อยท์เชอบังค์, *KFW, Commerzbank, DekaBank, Helaba* รวมถึงเทคโนโลยีทางการเงินและวิสาหกิจเริ่มต้น และสถาบันอื่น ๆ รวมทั้งอุตสาหกรรมยานยนต์, เทคโนโลยีและการวิจัย, การบริการ, ที่ปรึกษา, สื่อ และอุตสาหกรรมสร้างสรรค์ *DE-CIX* เป็นจุดแลกเปลี่ยนอินเทอร์เน็ตที่ใหญ่ที่สุดในโลก *Messe Frankfurt* เป็นงานแสดงสินค้าที่ใหญ่ที่สุดแห่งหนึ่งของโลก งานแสดงสินค้าที่สำคัญ ได้แก่ งานแสดงดนตรีและงานแสดงหนังสือ *Frankfurt Book Fair* ซึ่งเป็นงานแสดงหนังสือที่ใหญ่ที่สุดในโลก นอกจากนี้ เมืองนี้ยังมีสถานเอกอัครราชทูตกว่า 93 แห่ง โดยสถานกงสุลใหญ่สหรัฐอเมริกาเป็นสถานกงสุลใหญ่ที่ใหญ่ที่สุดแห่งหนึ่งในจำนวนนี้

เมืองนี้เป็นที่ตั้งของสถาบันการศึกษาชั้นนำมากมาย เช่น มหาวิทยาลัยเกอเทอแห่งแฟรงก์เฟิร์ต, มหาวิทยาลัยวิทยาศาสตร์ประยุกต์ฟรังค์ฟวร์ท, มหาวิทยาลัยดนตรีและศิลปะการแสดงฟรังค์ฟวร์ท และบัณฑิตวิทยาลัย เช่น โรงเรียนการเงินและการจัดการฟรังค์ฟวร์ท เมืองนี้เป็นหนึ่งในสองสถานที่ตั้งของหอสมุดแห่งชาติเยอรมัน (ร่วมกับไลพ์ซิช) ซึ่งเป็นหอสมุดที่ใหญ่ที่สุดในบรรดาประเทศที่พูดภาษาเยอรมันและหนึ่งในหอสมุดที่ใหญ่ที่สุดในโลก สถานที่ทางวัฒนธรรมที่มีชื่อเสียง ได้แก่ โรงละครอัลเทอโอเปร่า โรงละครอังกฤษที่ใหญ่ที่สุดในทวีปยุโรป และพิพิธภัณฑ์หลายแห่ง โดยมี 26 แห่งตั้งเรียงรายอยู่บริเวณ *Museumsufe* ภูมิทัศน์เส้นขอบฟ้าของเมืองประกอบด้วยตึกระฟ้าที่สูงที่สุดแห่งหนึ่งของยุโรปซึ่งเป็นที่มาของคำว่า *Mainhattan* เมืองนี้มีพื้นที่สีเขียวและสวนสาธารณะที่น่าสนใจหลายแห่ง รวมถึงวอลลันลาเกิน และสวนสาธารณะ *Grüneburgpark* รวมถึง *City Forest* ซึ่งเป็นที่ตั้งของสวนพฤกษศาสตร์หลักสองแห่ง (*Palmengarten* และ *Botanical Garden*) และสวนสัตว์ฟรังค์ฟวร์ท และยังเป็นที่ตั้งของสำนักงานใหญ่สมาคมฟุตบอลเยอรมัน และสโมสรฟุตบอลที่มีชื่อเสียงซึ่งโลดแล่นอยู่บนลีกสูงสุดอย่างไอน์ทรัคท์ฟรังค์ฟวร์ท และทีมฮอกกี้น้ำแข็งเลอเวินฟรังค์ฟวร์ท และทีมบาสเกตบอล *Skyliners* และเป็นสถานที่จัดงานมาราธอนประจำปีที่มีชื่อเสียง และการแข่งขันไตรกีฬา *Ironman Germany*  

## ภูมิศาสตร์
ฟรังค์ฟวร์ทเป็นเมืองที่ใหญ่ที่สุดในรัฐเฮ็สเซิน ซึ่งอยู่ทางตะวันตกเฉียงใต้ของเยอรมนี
### ที่ตั้ง
thumb|300px|right|เส้นขอบฟ้าฟรังค์ฟวร์ทมองจากอีกฝั่งของแม่น้ำไมน์
ฟรังค์ฟวร์ทตั้งขนาบทั้งสองฝั่งของแม่น้ำไมน์ ตั้งอยู่ทางทิศตะวันออกเฉียงใต้ของเทือกเขา Taunus ส่วนทิศใต้ของเมืองนั้นเป็นป่านครแฟรงก์เฟิร์ต ซึ่งเป็นป่าในเมืองที่ใหญ่ที่สุดในเยอรมนี เมืองแฟรงก์เฟิร์ตมีอาณาเขต 248.31 ตารางกิโลเมตร และมีความยาวจากทิศตะวันออกไปทิศตะวันตก 23.4 กิโลเมตร และจากทิศเหนือไปทิศใต้ 23.3 กิโลเมตร ศูนย์กลางของเมืองอยู่ที่ทางตอนเหนือของแม่น้ำไมน์ ในเขต Altstadt (เมืองเก่าและศูนย์กลางทางประวัติศาสตร์) และเขตที่ล้อมรอบคือเขต Innerstadt ในขณะที่ศูนย์กลางทางภูมิศาสตร์อยู่ในเขต Bockenheim ใกล้กับสถานีรถไฟตะวันตกแฟรงก์เฟิร์ต

ฟรังค์ฟวร์ทเป็นศูนย์กลางของภูมิภาคนครบาลแฟรงก์เฟิร์ต ไรน์-ไมน์ ซึ่งมีประชากร 5.5 ล้านคน เมืองสำคัญอื่นๆในภูมิภาคได้แก่ วีสบาเดน (เมืองหลวงของรัฐเฮ็สเซิน), ไมนทซ์ (เมืองหลวงของรัฐไรน์ลันท์-ฟัลทซ์), ดาร์มชตัท, อ็อฟเฟินบัคอัมไมน์, ฮาเนา, อชัฟเฟินบวร์ค, บาทฮ็อมบวร์คฟอร์แดร์เฮอเออ, รึสเซิลส์ไฮม์อัมไมน์, เวทซลาร์ และมาร์บวร์ค
### ภูมิอากาศ
ฟรังค์ฟวร์ทมีสภาพภูมิอากาศแบบอบอุ่นชื้นภาคพื้นสมุทร อุณหภูมิเฉลี่ยตลอดทั้งปีอยู่ที่ 10.6 °C



## อ้างอิง

## แหล่งข้อมูลอื่น

*เว็บไซต์ทางการ.  (in German).
*Frankfurt prepares for Brexit bankers: 'Maybe our city will change them'
*Architecture of Frankfurt
*Frankfurt Zoo 
*Frankfurt panoramas: 360°city panoramas; Panorama Frankfurt; frankfurt360.de; panorama-frankfurt.de
*
*
*Tourismus+Congress GmbH Frankfurt am Main
*Cultural portal of the city of Frankfurt am Main
*
*Geschichte der Juden in Frankfurt a. M. (1150–1824) (in German) by Isidor Kracauer, 2 volumes, free download


หมวดหมู่:ก่อตั้งในคริสต์ศตวรรษที่ 1
หมวดหมู่:เสรีนครจักรวรรดิ